
Da li je zabranjeno udruženje odvojenog imetka i razdvajanje udruženog imetka?


* 
* 
* 
* 
* 
* 
* 

 
Da li je zabranjeno udruženje odvojenog imetka i razdvajanje udruženog imetka?

Enes b. Malik pripovijedao je da mu je Ehu Bekr, radijallahu anhu, poslao pismo, Resulullahovo, sallallahu alejhi ve sellem, naređenje glede zekata u kojem je, između ostalog, stajalo i ovo: ‘”… odvojeni se ***[imetak](https://pitajucene.com/search/imetak/questions/ "Pretraži pitanja o imetku")*** ne udružuje, niti se udruženi razdvaja. ”


Propisi u vezi s poglavljem


Prvo, imam Malik rekao je: “***[Značenje](https://pitajucene.com/search/zna%C4%8Denje/questions/ "Pretraži pitanja o značenjima")*** Poslanikovih, sallallahu alejhi ve sellem, riječi: ‘…odvojeni se imetak ne udružuje…’ možemo shvatiti iz sljedećeg primjera: tri čovjeka imaju po četrdeset ovaca, i svaki je dužan dati po jednu ovcu zekata, ali oni svoja stada, kada dođe sakupljač zekata, udruže i daju samo jednu ovcu kao ***[zekat](https://pitajucene.com/search/zekat/questions/ "Pretraži pitanja o zekatu")***, i to je zabranjeno. A Vjerovjesnikovc, sallallahu alejhi ve sellem, riječi: “…niti se udruzeni razdvaja ‘ možemo shvatiti iz sljedećeg primjera: dvojica vlasnika ovaca koji su ortaci imaju po stotinu i jednu ovcu, i obavezni su kao zekat dati tri ovce, ali oni, kada dođe sakupljač zekata, stado razdvoje, i svaki da samo po jednu ovcu kao zekat, i to je zabranjeno. Zato se i govorilo da se odvojeni imetak ne udružuje, niti se udruženi razdvaja iz bojazni od davanja zekata; ovako sam slušao tumačenje ovog pitanja.”  

Drugo, jesu li ljudi ortaci, može se poznati po zajedničkom odlasku na ispašu, po pojilištu, rasplodnji, konačištu i pastiru.  

Treće, navedeni ***[hadis](https://pitajucene.com/search/Hadis/questions/ "Pretraži pitanja o hadisima")*** jedan je od glavnih dokaza da ***[islam](https://pitajucene.com/search/islam/questions/ "Pretraži pitanja o Islamu")*** ne dopušta korištenje lukavstava kojima se šerijatski propisi pokušavaju staviti van snage, a Svevišnji Allah najbolje zna.


\_\_\_\_\_\_\_\_\_\_\_\_


Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”


Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


